CONVOCATÒRIA D'AJUDES ECONÒMIQUES PER A ESTUDIANTS DE LA FACULTAT DE CIÈNCIES: EXCEL·LÈNCIA ACADÈMICA I REALITZACIÓ D'ESTADES DE MOBILITAT PER A CURSAR ESTUDIS, PRÀCTIQUES EXTERNES CURRICULARS O TFG/TFM EN EMPRESA/INSTITUCIÓ EN ÀMBIT NACIONAL I INTERNACIONAL DURANT EL CURS ACADÈMIC 2021/2022 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/21367)
  + [Valencià](/va/acuerdo/21032)






Selector de idioma

Leer

* [Español](/es/acuerdo/21233)
* [Valencià](/va/acuerdo/21963)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES ECONÒMIQUES PER A ESTUDIANTS DE LA FACULTAT DE CIÈNCIES: EXCEL·LÈNCIA ACADÈMICA I REALITZACIÓ D'ESTADES DE MOBILITAT PER A CURSAR ESTUDIS, PRÀCTIQUES EXTERNES CURRICULARS O TFG/TFM EN EMPRESA/INSTITUCIÓ EN ÀMBIT NACIONAL I INTERNACIONAL DURANT EL CURS ACADÈMIC 2021/2022[Butlletí Oficial Universitat d'Alacant](/ca/Publicacion)
=============================================================================================================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES ECONÒMIQUES PER A ESTUDIANTS DE LA FACULTAT DE CIÈNCIES: EXCEL·LÈNCIA ACADÈMICA I REALITZACIÓ D'ESTADES DE MOBILITAT PER A CURSAR ESTUDIS, PRÀCTIQUES EXTERNES CURRICULARS O TFG/TFM EN EMPRESA/INSTITUCIÓ EN ÀMBIT NACIONAL I INTERNACIONAL DURANT EL CURS ACADÈMIC 2021/2022

Data d'aprovació
:   24/01/2022

Data de publicació
:   26/01/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/21026)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/21732)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/21439)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES ECONÒMIQUES PER A ESTUDIANTS DE LA FACULTAT DE CIÈNCIES: EXCEL·LÈNCIA ACADÈMICA I REALITZACIÓ D'ESTADES DE MOBILITAT PER A CURSAR ESTUDIS, PRÀCTIQUES EXTERNES CURRICULARS O TFG/TFM EN EMPRESA/INSTITUCIÓ EN ÀMBIT NACIONAL I INTERNACIONAL DURANT EL CURS ACADÈMIC 2021/2022&url=https://www.boua.ua.es/va/acuerdo/21960)

**Títol:** CONVOCATÒRIA D'AJUDES ECONÒMIQUES PER A ESTUDIANTS DE LA FACULTAT DE CIÈNCIES: EXCEL·LÈNCIA ACADÈMICA I REALITZACIÓ D'ESTADES DE MOBILITAT PER A CURSAR ESTUDIS, PRÀCTIQUES EXTERNES CURRICULARS O TFG/TFM EN EMPRESA/INSTITUCIÓ EN ÀMBIT NACIONAL I INTERNACIONAL DURANT EL CURS ACADÈMIC 2021/2022

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 24 de gener de 2022

CONVOCATÒRIA D'AJUDES ECONÒMIQUES PER A ESTUDIANTS DE LA FACULTAT DE CIÈNCIES: EXCEL·LÈNCIA ACADÈMICA I REALITZACIÓ D'ESTADES DE MOBILITAT PER A CURSAR ESTUDIS, PRÀCTIQUES EXTERNES CURRICULARS O TFG/TFM EN EMPRESA/INSTITUCIÓ EN ÀMBIT NACIONAL I INTERNACIONAL DURANT EL CURS ACADÈMIC 2021/2022

OBJECTE

La disminució del nombre de beques oferides per a finançar activitats acadèmiques realitzades per alumnes en programes de mobilitat i pràctiques externes, entre altres factors, està propiciant un descens acusat de la participació de l'alumnat de la Facultat de Ciències de la Universitat d'Alacant en aquests programes. Així mateix, cada vegada són més els/les estudiants que mostren interès per la realització de TFG i TFM (particularment treballs de naturalesa experimental) en empreses i institucions localitzades fora de l'entorn geogràfic de la Universitat d'Alacant. Tenint en compte aquests aspectes, com també les característiques acadèmiques de les titulacions de grau i màster de la Facultat de Ciències, aquesta facultat impulsa aquestes ajudes amb l'objectiu d'afavorir la participació en programes de mobilitat dels estudiants d'aquestes titulacions, la realització de pràctiques externes en empreses d'entorns geogràfics allunyats de la província o l'estranger, com també afavorir la realització de treball experimental vinculat a TFG/TFM en empreses o institucions en l'àmbit nacional i internacional.

MODALITATS I REQUISITS:

Modalitat A: ajudes destinades a finançar la realització de pràctiques externes curriculars en una empresa o institució.

Requisits:

- Estar matriculat/da en l'assignatura Pràctiques Externes durant el curs acadèmic 2021/2022 en algun dels títols de grau o màster de la Facultat de Ciències de la Universitat d'Alacant.

- Tindre confirmació d'acceptació en una empresa o institució col·laboradora (conveni vigent entre l'empresa/institució i la Universitat d'Alacant).

- L'empresa o institució ha de trobar-se en un marc geogràfic que es trobe a més de 100 km de la Universitat i del lloc de residència habitual o familiar de la persona sol·licitant. En cap cas el lloc de realització de les pràctiques podrà ser pròxim al lloc de residència familiar si es desitja sol·licitar aquestes ajudes.

En el cas de disponibilitat econòmica, es dotarà amb ajudes corresponents a la modalitat A les pràctiques extracurriculars gestionades per la Universitat d'Alacant, o les realitzades a l'empara d'altres programes de pràctiques nacionals o internacionals no gestionats per la Universitat d'Alacant, sempre que es reunisca la resta de requisits estipulats en la modalitat A, i es complisquen les obligacions corresponents (vegeu l'apartat Obligacions de la persona beneficiària). En tot cas, l'ordre de prioritat per a l'assignació de les ajudes en la modalitat A serà el següent:

- Pràctiques curriculars.

- Pràctiques extracurriculars gestionades per la Universitat d'Alacant.

- Altres programes de pràctiques.

Modalitat B: ajudes per a la realització d'estades de mobilitat (nacional o internacional) per a cursar estudis a l'empara dels programes oficials de mobilitat SICUE, Erasmus o Mobilitat Global, o bé estades de mobilitat en el marc de plans d'estudi de màsters interuniversitaris de la facultat. Aquesta ajuda serà independent i compatible amb qualsevol altra a què hi tinguera dret.

Requisits:

- Estar matriculat/da en una de les titulacions de la Facultat de Ciències de la UA el curs 2021/2022.

- Haver obtingut plaça per a realitzar un intercanvi acadèmic en el marc dels programes SICUE, ERASMUS o GLOBAL.

- Haver cursat en destinació un mínim de 24 crèdits per semestre.

- Els/les estudiants que hagen sol·licitat mobilitat per al primer semestre del curs acadèmic 2021/2022 i que es troben realitzant l'estada en el moment en el qual es convoquen aquestes ajudes també podran sol·licitar-les.

- Els/les estudiants que hagen inclòs en l'acord d'aprenentatge l'assignatura Pràctiques Externes (curriculars) només optaran per una de les dues modalitats d'aquesta convocatòria (A o B).

Modalitat C: ajudes destinades a finançar la realització de treball experimental vinculat a TFG en una empresa o institució. Els estudiants hauran de reunir els requisits següents:

- Estar matriculat/da en una de les titulacions de la Facultat de Ciències de la UA el curs 2021/2022.

- Tindre assignat un TFG supervisat per un/a professor/a de la Facultat i codirigit per un membre de l'empresa/institució d'acolliment.

- L'empresa/institució ha de trobar-se en un marc geogràfic que es trobe a més de 20 km de la Universitat i del lloc de residència habitual o familiar de la persona sol·licitant. En cap cas el lloc de realització de les pràctiques podrà ser pròxim al lloc de residència familiar si es desitja optar a aquestes ajudes.

- En el cas que el TFG es realitze en el marc d'un programa de mobilitat (Erasmus, SICUE, no europea), l'estudiant només pot optar a la modalitat B, sempre que complisca, a més, el requisit de reconeixement de crèdits. Si el TFG està vinculat a l'assignatura Pràctiques Externes, només es podrà optar a ajuda per una de les dues modalitats (A o C).

Modalitat D: beques per a cobrir les despeses de matrícula a aquells/es estudiants de primera matrícula en primer curs de qualsevol grau de la Facultat de Ciències que hagen sigut guardonats/des amb el primer premi en una Olimpíada Nacional (Geologia, Biologia, Matemàtiques, Física) i s'hagen matriculat en el mateix grau de la Facultat de Ciències.

Modalitat E: beques per al finançament de taxes del màster, TFM experimentals i activitats formatives dels màsters de la Facultat de Ciències. El nombre de beques oferides, la naturalesa d'aquestes i la dotació per a cadascuna per màster queda detallat en l'ANNEX I d'aquesta convocatòria.

Modalitat F: ajudes per a impulsar la mobilitat dels/de les estudiants del programa de doctorat en Ciències Experimentals i Biosanitàries durant el desenvolupament de la tesi doctoral. Les característiques, dotació, requisits i justificació d'aquestes ajudes queden detallats en l'ANNEX I d'aquesta convocatòria.

CRITERIS D'ASSIGNACIÓ

Els criteris que cal considerar a l'hora d'assignar les ajudes són:

1. Mitjana de l'expedient acadèmic en la convocatòria C4 del curs acadèmic anterior (fins a 7 punts de 10).

2. Nivell d'idiomes acreditat (fins a 3 punts de 10 segons segueix: nivell B2: 1 punt; nivell C1: 2 punts; nivell C2: 3 punts).

En cas d'empat de dos o més expedients acadèmics, tindrà prioritat qui presente un nombre superior de crèdits superats. Si l'empat persisteix, tindrà prioritat qui presente un nombre superior de crèdits qualificats amb Matrícula d'Honor i Excel·lent. Si l'empat persisteix, es considerarà la inexistència en l'expedient acadèmic de suspensos.

En el cas de la modalitat B, Ajudes per a la realització d'estades de mobilitat, els/les estudiants que es troben realitzant una estada dins el programa de mobilitat SICUE tindran prioritat sobre la resta a causa de l'absència d'un altre finançament per a aquest programa.

En qualsevol cas, tindran prioritat els/les estudiants que no hagen sigut beneficiats/des amb alguna d'aquestes ajudes en anteriors convocatòries.

Una vegada baremades totes les sol·licituds rebudes per a cadascuna de les modalitats, l'assignació de les ajudes es realitzarà en els terminis que s'indiquen en l'annex I.

En el cas de les ajudes en estudis de màster, els criteris s'indiquen en l'ANNEX I d'aquesta convocatòria.

MARC LEGAL I PRESSUPOSTARI

La dotació total per a aquesta convocatòria serà de 40.000 euros en total i es troba consignada en el capítol IV del pressupost de la Facultat de Ciències, clau pressupostària 20204B0001. Es distribueixen 25.000 euros per a finançar activitats definides en les modalitats A-D i de 15.000 euros per a la modalitat E i F. El pagament d'aquesta dotació està supeditada a la disponibilitat de liquiditat de la UA.

La subvenció assignada a cada ajuda s'ajustarà a allò que disposa la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix.

DOTACIÓ

Per al curs 2021/2022 l'import total que cal distribuir és de 25.000 euros per a finançar activitats definides en les modalitats A-D. Per al finançament d'activitats definides en l'ANNEX I, l'import màxim és de 15.000 euros.

Els màxims finançats per estudiant en les modalitats A-C són:

Modalitat A:                   Àmbit nacional: 300 €/estudiant. La quantitat es podrà incrementar en 200€ atesa la destinació segons disponibilitat pressupostària una vegada assignades les ajudes.

Àmbit internacional: 800 €/estudiant

Modalitats B i C:              Àmbit nacional: 600 €/estudiant

Àmbit internacional: 800 €/estudiant (Europa)

Àmbit internacional: 1.200€/estudiant (Amèrica, Àsia, Oceania, Àfrica)

L'alumnat beneficiat rebrà el 50% de l'ajuda al començament de l'activitat i el 50% restant en concloure aquesta activitat, amb la presentació prèvia d'informe.

Només es pot optar a una ajuda d'aquesta convocatòria per estudiant, programa i curs.

PRESENTACIÓ DE SOL·LICITUDS

El termini de presentació serà del 24 de febrer al 31 de març del 2022

Les sol·licituds d'ajudes es presentaran mitjançant emplenament del formulari <https://cvnet.cpd.ua.es/uacuestionarios/preguntas.aspx?idcuestionario=8038&idioma=ca>

que a aquest efecte està disponible en la pàgina de l'OPEMIL.

En el moment de la sol·licitud, l'oficina OPEMIL verificarà el requisit o requisits exigits al projecte de TFG, TFM o pràctiques externes curriculars per a participar en aquesta convocatòria.

Les sol·licituds per a optar a les ajudes per a impulsar la mobilitat dels/de les estudiants del programa de doctorat en Ciències Experimentals i Biosanitàries (modalitat F) hauran d'adjuntar, juntament amb el formulari de sol·licitud, la documentació següent:

a) Memòria del treball de recerca que cal desenvolupar per la persona sol·licitant en la qual es justifique l'oportunitat de l'estada, pla de treball, la duració i el centre receptor en què es realitzarà, amb la conformitat del director o la directora de tesi.

b) Document d'acceptació de l'estada pel període sol·licitat del centre de destinació.

c) Historial cientificotècnic del grup i de la persona investigadora d'acolliment del centre receptor.

AVALUACIÓ I RESOLUCIÓ

Les ajudes seran adjudicades per una comissió formada per:

President: el degà de la Facultat de Ciències o persona en qui delegue.

Secretari/ària: secretari/ària acadèmic/a de la Facultat de Ciències.

Vocal 1: el Vicedegà de Qualitat

Vocal 2: administrador/a del Centre o persona en qui delegue

Vocal 3: vicedegà de Mobilitat i de Ciències del Mar

La comissió avaluarà les sol·licituds rebudes. Es publicarà la resolució provisional d'adjudicació d'ajudes segons els terminis indicats en l'annex I.

La resolució provisional es publicarà en la primera quinzena de maig. Les persones interessades disposaran de 10 dies hàbils per a formular les al·legacions i les reclamacions que estimen pertinents mitjançant presentació d'instàncies en l'OPEMIL. L'adjudicació  definitiva de les ajudes es publicarà en la web de l'OPEMIL en la segona quinzena de maig i es notificarà addicionalment a les persones sol·licitants mitjançant correu electrònic.

JUSTIFICACIÓ I OBLIGACIONS DE LA PERSONA BENEFICIÀRIA

L'alumnat que resulte beneficiari d'aquestes ajudes haurà d'incorporar-se a la universitat o empresa de destinació durant el curs acadèmic 2021/2022 en la data prèviament fixada. Tot aquell/a estudiant que no inicie el període d'estudis en la data fixada perdrà el dret a percebre l'ajuda concedida. Si el motiu de la incorporació posterior no fora imputable a la persona beneficiària, l'import serà prorratejat durant el període efectiu de gaudi.

La persona beneficiària haurà de presentar un informe d'activitats realitzades entre 3 i 10 pàgines, i adjuntar l'informe de notes expedit per la universitat d'acolliment, en el cas dels programes de mobilitat reglats. S'exigirà un mínim de 12 crèdits superats per a la concessió del total de l'ajuda. El termini màxim per a la presentació de la justificació és el 31 d'octubre del 2022.

En el cas de pràctiques externes i el desenvolupament de TFG/TFM, es presentarà un informe d'activitats entre 10 i 25 pàgines, com també una avaluació positiva de l'activitat per part del/de la tutor/a extern/a.

L'incompliment de les obligacions esmentades implicarà l'anul·lació de l'ajuda concedida i el reintegrament de les quantitats percebudes indegudament.

ANNEX I

Modalitat E

Beques per al finançament de TFM i activitats formatives dels màsters de la Facultat de Ciències

|  |  |  |  |
| --- | --- | --- | --- |
| MÀSTER | MODALITAT AJUDA | NOMBRE D'AJUDES | DOTACIÓ PER AJUDA (euros) |
| Màster en Ciències de Materials | M1 | 8 | 400 |
| Màster en Optometria Avançada i Salut Visual | M1 | NL | 250 |
| Màster en Química Ambiental i Sostenible | M² | NL | 300 |
| Màster en Nanociència i Nanotecnologia Molecular | M² | NL | 800 |

Submodalitats / tipus de modalitat

M1: borsa d'ajuda estudiants matriculats/des en l'assignatura TFM (independentment que siga TFM experimental o bibliogràfic).

M2: ajudes per a la realització d'activitats formatives en altres universitats/institucions.

\*NL: indica que es finançarà a tots els estudiants que ho sol·liciten sempre que es complisquen els requisits especificats per a cada modalitat.

CRITERIS DE BAREMACIÓ

Màster en Química Ambiental i Sostenible: la quantia d'aquestes ajudes podria ser inferior si a conseqüència de les limitacions derivades de la crisi sanitària la naturalesa de les activitats formatives experimentara modificacions.

Màster en Ciència de Materials: els criteris per a baremar les persones sol·licitants i assignar les ajudes són:

1. Mitjana de l'expedient acadèmic de la titulació que dona accés al màster (fins a 8 punts de 10).

2. Nivell d'idiomes acreditat (fins a 2 punts de 10 segons segueix: nivell B2: 0,5 punts; nivell C1: 1 punt; nivell C2: 2 punts).

En cas que la puntuació obtinguda per dos sol·licitants siga la mateixa, tindrà prioritat qui presente un nombre superior de crèdits qualificats amb Matrícula d'Honor i Excel·lent. Si l'empat persisteix, es considerarà la inexistència de suspensos en l'expedient acadèmic.

En qualsevol cas, tindran prioritat les persones sol·licitants que no hagen obtingut una altra ajuda per a estudis de màster.

Modalitat F: ajudes per a impulsar la mobilitat dels/de les estudiants del programa de doctorat en Ciències Experimentals i Biosanitàries durant el desenvolupament de la tesi doctoral

Característiques de l'ajuda

Les estades per a les quals se sol·licita aquesta ajuda han de tindre una duració mínima d'1 mes i han de realitzar-se entre l'1 de setembre deL 2021 i el 31 de juliol del 2022, tot coincidint, excepte excepcions justificades, amb els períodes acadèmics o els d'activitat ordinària dels centres de destí.

Seran susceptibles de rebre una ajuda per a despeses de desplaçament, allotjament i manutenció els/les doctorands/es que realitzaran estades en universitats o centres d'investigació situats fora d'Espanya. Aquesta ajuda complementària serà compatible amb qualsevol altra ajuda o beca que tinga la mateixa finalitat.

Dotació

La quantia màxima total destinada a finançar les estades és de 2.400 euros del pressupost de despeses del programa de doctorat en Ciències Experimentals i Biosanitàries.

L'import de l'ajuda per a desplaçament, allotjament i manutenció serà de 800 € per a estades internacionals en universitats o centres d'investigació situats a Europa, i de 1.200 € per a estades internacionals en universitats o centres d'investigació situades fora d'Europa.

L'import corresponent a les ajudes s'abonarà a les persones beneficiàries, amb la justificació documental prèvia, a l'acabament de l'estada.

Criteris de baremació

Els criteris de baremació seran els següents:

a) Pla de treball, duració de l'estada, adequació d'aquesta al pla de treball proposat i situació de desenvolupament del projecte de tesi en relació amb els objectius plantejats, fins a 5 punts.

b) Idoneïtat i qualitat del centre de destinació en relació amb la millora de la formació de les persones beneficiàries, fins a 5 punts.

c) Obtenció d'aquesta ajuda en convocatòries anteriors. Puntuarà positivament NO haver sigut beneficiari/ària d'aquesta ajuda en convocatòries anteriors, fins a 2 punts

Requisits de les persones sol·licitants de l'ajuda

Estar matriculat/da en el programa de doctorat en Ciències Experimentals i Biosanitàries.

Justificació i seguiment de les ajudes

Una vegada acabada l'estada, les persones beneficiàries en justificaran la realització mitjançant la presentació de:

a) Certificació del/de la representant legal del centre d'investigació receptor en la qual constarà el dia d'inici i el d'acabament de l'estada.

b) Memòria descriptiva del treball realitzat, amb una extensió màxima de 1.000 paraules, en la qual apareixerà el vistiplau del director o la directora de la tesi. Aquesta memòria estarà encapçalada pel títol del projecte de tesi i per la referència de l'ajuda.

En cas de no dur-se a terme l'estada o de no poder-la justificar, la persona beneficiària no rebrà la quantia de l'ajuda concedida.

NOTIFICACIONS

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases i les dades d'aplicació es realitzaran en l'adreça web  <https://ciencias.ua.es/va/opemil/practiques-externes/beques-i-ajudes.html>, que substitueix la notificació a les persones interessades i té els mateixos efectes.

PROTECCIÓ DE DADES

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades no podran ser cedides, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica https://seuelectronica.ua.es/es/index.html.

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en l'enllaç següent: <https://seuelectronica.ua.es/es/privacidad.html>

RECURSOS

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que es disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015 en el termini d'un mes comptador des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

La rectora,

PD de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03427 Sant Vicent del Raspeig - Alacant  
 Tel. 55 387 8648 - Fax 08 348 6264](https://www.google.es/maps/@00.798227,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12224&trk=tyah&trkInfo=tarId%9F8853385380715%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)